**Andrej Antanasovitsj Kantsjelskis** (fødd 23. januar 1969) er ein russisk tidlegare fotballspelar, fødd i Kropyvnytskyj i dagens Ukraina. Han er framom alt kjend for sine fire suksessrike sesongar i engelske Manchester United, 1991-95. Kantsjelskis var ein kjapp og arbeidsam kantspelar.

### Klubbspel

Kantsjelskis spelte på [[Dynamo Kiev]9 i 1988 og på Sjakhtar Donetsk i 1990. I april 1991 fekk han kontrakt med Manchester United og debuterte for laget 11. mai. Dei neste sesongane skapte han mange sjansar frå sin posisjon på høgrekanten. Han var med om å vinne ligacupfinalen 1992 med 1-0 over Nottingham Forest, og bidrog mykje til at Manchester United vann den engelske ligaen i 1993 og i 1994. Våren 1994 vart han elles utvist i sluttminuttane av ligacupfinalen mot Aston Villa, etter å ha handsa. Aston Villa fekk straffespark og Villa-spissen Dean Saunders fastsette sluttresultatet til 3-1. Sju veker seinare gjekk det mykje betre for United og Kantsjelskis, i FA-cupfinalen vann Manchester-laget heile 4-0 over Chelsea FC. Sesongen 1994/15 var Kantsjelskis lagets toppskårar i ligaen med sin 15 nettkjenningar.

Etter å ha kome på kant med Alex Ferguson, lagsjefen i Manchester United, vart Kantsjelskis sommaren 1995 overført til FA-cupmeisteren Everton FC. I sin fyrste sesong på Everton skåra han 16 mål og vart, med sitt offensive spel, ein populær spelar hos Everton-fansen. Den neste sesongen gjekk det tråare, og i januar 1997 gjekk ferda til den italienske klubben Fiorentina, mot eit vederlag på £8 millionar. Han vart verande i Fiorentina i halvtanna år, ei tid prega av ankelskadar etter å ha vorte utsett for fleire råe taklingar.

Frå hausten 1998 spelte Kantsjelskis på skotske Rangers FC, der han hadde plass i fyrsteellevaren i to sesongar. Han var då med å vinne ligaen og cupmeisterskapen begge sesongane. Etter 2000 fekk han lite speletid og var innom Manchester City og Southampton FC, før han i 2004 reiste til Russland. Her var han aktiv på Saturn Moskva i 2004-05, og i Krylia Sovetov i 2006.

### Landslagsspel

Kantsjelskis spelte 23 landskampar for Sovjetunionen i tida 1989-92. I sin tredje landskamp skåra han det fyrste målet då Noreg vart slått 2-0 i ein EM-kvalifiseringskamp 12. september 1990. Hausten 1991 skåra han ytterlegare to mål i EM-kvalifiseringskampar, derimot kom han ikkje på skåringslista under Fotball-EM 1992, der det sovjetiske fotballandslaget gjorde ein bleik figur i lagets siste kampar.

Frå 1993 valde Kantsjelskis å spele for Russland sitt landslag. I åra fram til 1998 deltok han i 36 landskampar. Ein konflikt med landslagssjefen gjorde at han ikkje kom med i troppa til VM i fotball 1994. Gjennom den seks år lange perioden skåra Kantsjekskis fire landslagsmål og deltok i to kampar i EM i fotball 1996. Dermed enda han opp med totalt 59 landslagsoppdrag og 7 mål.

### Merittar

* Engelsk ligameister: 1993 og 1994 med Manchester United
* Vinnar av FA-cupen: 1994 med Manchester United
* Vinnar av den engelske ligacupen: 1992 med Manchester United
* Skotsk ligameister: 1999 og 2000 med Rangers FC
* Skotsk cupmeister: 1999 og 2000 med Rangers FC

Kjelder
-------

* eu-football

* *Denne artikkelen bygger på «Andrei Kanchelskis» frå Wikipedia på engelsk, den 5. februar 2019.*


| * v
* d
* e
Samveldet av uavhengige statar sitt landslag – EM i fotball 1992 |
| --- |
| 
* 1 Kharin
* 2 Tsjernysjov
* 3 Tskhadadze
* 4 Tsvejba
* 5 O. Kuznetsov
* 6 Sjalimov
* 7 Mykhaylysjenko (lagkaptein)
* 8 Kantsjelskis
* 9 Alejnikov
* 10 Dobrovolskij
* 11 Yuran
* 12 Tsjertsjesov
* 13 Kiriakov
* 14 Ljutji
* 15 Kolyvanov
* 16 D. Kuznetsov
* 17 Kornejev
* 18 Onopko
* 19 Ledjakhov
* 20 Ivanov
* Landslagstrenar: Bysjovets

 | Flagget til Samveldet av uavhengige statar |
|  |


| * v
* d
* e
Russland sitt landslag – EM i fotball 1996 |
| --- |
| 
* 1 Kharin
* 2 Tetradze
* 3 Nikiforov
* 4 Tsymbalar
* 5 Kovtun
* 6 Karpin
* 7 Onopko (lagkaptein)
* 8 Kantsjelskis
* 9 Kolyvanov
* 10 Mostovoj
* 11 Kiriakov
* 12 Tsjertsjesov
* 13 Busjmanov
* 14 Dobrovolskij
* 15 Sjalimov
* 16 Simutenkov
* 17 Bestsjastnykh
* 18 Janovskij
* 19 Radimov
* 20 Gorlukovitsj
* 21 Khokhlov
* 22 Ovtsjinnikov
* Landslagstrenar: Romantsev

 | Flagget til Russland |
|  |